Potrivit unei postări de pe pagina de Facebook a complexului, acţiunea va începe la ora 9,00.
"Cu paşi mici încercăm să aducem puţin sens şi continuitate vieţilor noastre. Simţim că e momentul să vă chemăm alături de noi. Sâmbătă, 30 martie, începând cu ora 9,00 vom planta pe domeniul Ferma Dacilor câteva sute de arbori în amintirea oamenilor dragi şi foarte iubiţi care nu mai sunt printre noi. Dacă rezonaţi cu noi, cu povestea noastră, vă aşteptăm să-i plantăm împreună", arată sursa citată.
Un incendiu devastator soldat cu opt victime carbonizate, între care trei copii, s-a produs la Ferma Dacilor în data de 26 decembrie.
Printre victime s-a aflat şi fiul patronului acestei unităţi, Cornel Dinicu, fiul generalului Petru Băiceanu, şef al Direcţiei Generale de Informaţii a Armatei, Vlad Băiceanu, finul lui Dinicu, Lucian Ene, şi doi copiii ai săi, dar şi o studentă în anul II la Facultatea de Sociologie şi prietenul acesteia.